Deg yixef n useggas, xeddmen medden imensi ttnejmaɛen wat uxxam , i wakken ad sfuglen yennayer, ad d-teddmeḍ ayaziḍ amellal i wakken ad imlulen wussan, ad tezluḍ-t i wakken ad tsizleḍ idamen, ad d-theyyiḍ acu ara d-yewwen ,ad teheyyiḍ-t s seksu, ad txedmeḍ zrudya, lleft , ibawen , lhemmes ,ticcert ,llubya mm leɛyun. Ad ternuḍ tiɣrifin, acebbaḍ, lxeffaf, amsemmen, lɛic s tmellalin tuftiyin, s yin tamtunt ad teḥriḍ-tt, ad ternuḍ iɣi d yiḥbuben. Aqrur amecṭuḥ ad tesɣimeḍ-t deg tbaqit, ad as-tegreḍ ḥlawat, kawkaw, skur, lgerbaɛi. Mi ten.-tesxelḍeḍ dayen, tesmareḍ-ten ɣef uqeṛṛuy-is , tjemɛeḍ-ten deg urebbi-m , ad ten-tmuddeḍ i win meqqren , ayen i d-yeggran ad t-id-tjemɛeḍ-t ad tefkeḍ-t i wat uxxam , d yiqriben.